Source: https://klocher.sk/padol-prvy-rozsudok-v-pripade-vrazdy-jana-kuciaka-kolko-rokov-si-odsedi-zoltan-andrusko/
Timestamp: 2020-01-26 18:59:59+00:00

Document:
Padol prvý rozsudok! Koľko rokov si odsedí Zoltán Andruskó?
Padol prvý rozsudok v prípade vraždy Jána Kuciaka! Koľko rokov si odsedí Zoltán Andruskó?
Od lucia Dňa 30 dec, 2019
Zoltán Andruskó sa dnes postavil pred Špecializovaný trestný súd v Pezinku. Muž obvinený v prípade vraždy novinára Jána Kuciaka a jeho snúbenice Martiny Kušnírovej už pozná svoj trest.
Zoltán Andruskó už vie, koľko rokov bude vo väzbe
Na súd s obvinenými z vraždy novinára Jána Kuciaka a jeho snúbenice Martiny Kušnírovej čakalo Slovensko celé mesiace. Prípad, ktorý šokoval každého, pozorne sledujú aj vo svete a všetci čakajú na to, že vinníci budú potrestaní. Najviac zrejme rodičia zavraždených, ktorí v zlomku sekundy prišli o milované deti. Zoltán Andruskó dnes prišiel na súd s kuklou na hlave a oblečený bol v nepriestrelnej veste. Všade vládli prísne bezpečnostné opatrenia a nechýbalo ani veľa kukláčov. Obvinený si kuklu sňal až vtedy, keď ho nemohli fotiť. Na dnešnom verejnom zasadaní súd rozhodol o dohode o vine a treste. Zoltán Andruskó dostal 15 rokov.
Prečo chcel prokurátor nižší trest?
Prokurátor navrhoval desať rokov, senát 15 rokov. Za úkladnú vraždu je možné uložiť trest 25 rokov alebo doživotie, no podľa prokurátora sú tu jasné poľahčujúce okolnosti. Nezabudol pripomenúť, že Zoltán Andruskó spolupracoval od zadržania, a to nebolo všetko. Vďaka jeho spolupráci dopomohol k objasneniu vrážd podnikateľa Petra Molnára a niekdajšieho primátora Hurbanova Lászlóa Basternáka. Ako prvý tiež ukázal na Mariana Kočnera a Alenu Zsuzsovú. Okrem toho sa priznal k tomu, že plánoval vraždy prokurátorov Maroša Žilinku a Petra Šufliarskeho.
Svoj trest prijal
Zoltán Andruskó po porade so svojou obhajkyňou trest odňatia slobody vo výške 15 rokov prijal. Andruskó sa môže dostať na slobodu o šesť rokov, ale musel by mať sledovací náramok. Keďže súhlasil s dohodou o vine a treste, rozsudok je právoplatný a nemôže sa odvolať. Čaká ho stredný stupeň stráženia. Zo súdu ho opäť odviedli s kuklou na hlave. Na pojednávaní neboli rodičia zavraždených mladých ľudí a prišlo podstatne menej novinárov ako na prejednanie obžaloby voči Kočnerovi a ostatným. Tí sa dozvedeli, že nesmú snímať a fotiť Andruskóa v pojednávacej miestnosti, no mimo nej je to dovolené. Dôvod tohto rozhodnutia sa ale nedozvedeli. Kým jeho súd sa skončil, na ten svoj ešte čakajú Marián Kočner, Alena Zsuzsová, Miroslav Marček a Tomáš Szabó.
Vražda Jána a Martiny otriasla Slovenskom: Dnes začal súd
Zdroj: sme.sk pravda.sk tvnoviny.sk topky.sk
Psychologička tvrdí: Podávanie ruky pri zoznamovaní je…
Slovensko už roky čaká na diaľnicu. V Číne pre koronavírus…

References: súd 
 súd 
 súd 
 súd 
 súd 
 súd